Sigurd Lunde (biskop)

Sigurd Lunde (1916–2006) var en norsk biskop, komponist, forfatter, redaktør og kringkastingarbeider.Sigurd Lunde; snl.no

 Liv og virke 
Sigurd Lunde tok examen artium ved Kongsgård skole. I 1941 ble han cand. theol. ved Menighetsfakultetet. I 1942 tok han praktisk teologisk eksamen, og ble han ansatt i Det norske misjonsselskap der han var ungdomssekretær i Stavanger krets, og senere som redaksjonssekretær og redaktør av ukeavisa Norsk misjonstidende fra 1946. Etter at Sigurd Lunde ble ordinert som prest, studerte han også journalistikk i USA, da han ble tildelt et stipend av Kirkenes Verdensråd for ett års studium ved Princeton Theological Seminary. Der studerte han praktisk teologiNordisk Tidende: "Pastor Sigurd Lunde", 21. desember 1950  s.16.

I 1952 ble han ansatt som programsekretær i NRK der han arbeidet med religiøse programmer og startet radioprogrammet Salmer og sanger vi er glad i. I 1966 ble han utnevnt til residerende kapellan i Ullern menighet, der han i 1971 ble utnevnt til sogneprest.Stavanger Aftenblad: "Bispe-kandidatene", 26. mai 1976  s.9.

24. september 1976 ble han i statsråd utnevnt til biskop i Stavanger, sin fødeby.Stavanger Aftenblad: "Lunde biskop i sin hjemby", 24. september 1976  s.1. Han gikk av som biskop ved endt aldersgrense i 1986. 

Lunde var ellers blant annet medlem av Organisasjonenes Sang- og Melodibok-komiteene fra 1946 til 1955 og av Liturgikommisjonen der han arbeidet med ny kirkesalmebok fra 1972.

Sigurd Lunde har skrevet og komponert en rekke salmer og sanger, for eksempel misjonssalmen «Se, markene er hvite» og «Jeg er frelst. Å, for en nåde» som han skrev som 16-åring. Han utgav også flere bøker.

Lunde døde 89 år gammel den 21. januar 2006, etter lengre tids sykdom. Han ble begravet fra kirken der han selv tjente som sogneprest, Ullern kirke.

Han er far til NRK-journalisten Einar Lunde.

Hans svigerfar var teologiprofessoren Ole Hallesby

 Salmer (utvalg) 
 Jeg er frelst! Å, for en nåde
 Dine løfter er mange
 Jeg er i Herrens hender
 Var du der når de korsfestet min Herre?
 Ikke en spurv til jorden
 Se, markene er hvite

 Bøker (utvalg) 
 Madagaskar tur-retur (1964)
 To tusen afrikanske kilometer (1964)
 Kristus er til stede (1978)
 I dag, i dag hjelper Herren (1992)
 Legemisjonæren personlig (1992)

 Referanser 

Kategori:Norske lutherske biskoper
Kategori:Norske salmediktere
Kategori:Norske journalister
Kategori:Norske redaktører
Kategori:Norske radioprogramledere
Kategori:Norske encyklopedister
Kategori:Biskoper i Stavanger bispedømme
Kategori:Programledere for NRK Radio
Kategori:Personer fra Stavanger kommune